Digitale+læringsressurser+i+matematikk+av+Karin,+Susanne,+Mathea+og+Trine

Refleksjonsnotat: //"Det som gjør digitale ressurser til digitale læringsressurser er at det knyttes til et læringsmål. En klar kobling til et uttalt læringsmål gjør at for eksempel et nettsted blir noe annet enn en samling løsrevne, digitale elementer".// //Senter for IKT i utdanningen - Forskningsparken, Tromsø//

På nett finnes det mange forskjellige digitale læringsressurser innen matematikk. Flere av sidene inneholder oppgaver for elever, men også forslag til undervisningsopplegg for lærere/studenter. Enkelte av sidene vi fant hadde også kurs og informasjon til foreldre/foresatte. At sidene inneholder såpass mye informasjon til både voksne og elever, gjør at de blir lettere å håndtere. Men vi synes også det er viktig at lærere har nok ferdigheter og kompetanse innen området. Kompetansen kan gjøre at lærere vil kunne sile ut sider som ikke egner seg, eller skaper frustrasjon istedefor læringsmuligheter. Mange av sidene inneholder kun repetisjon, og fører ikke til ny læring. Repetisjon er i og for seg positivt, men kan kanskje da brukes som lekser og innen tilpasset opplæring. Mange skoler kan idag tilby leksehjelp etter skoletid, her med tilgang til data og internett. Dette gjør at elever som ikke har mulighet til å bruke data hjemme, kan bruke skolen sin.

Data i undervisningssammenheng er positivt for både elever og lærere. Det gir et avbrekk fra ordinær tavleundervisning, og kan føre til motivasjon for begge parter. Det åpner for nye muligheter, men avhenger mye av lærerens digitale kompetanse for at undervisningen skal føre til ny læring. Er opplegget lagt opp slik at alle elever får utbytte av det, at alle får en utfordring og i tilllegg føler mestring, tror vi vil gjøre at elevene følger undervisningen og ikke føler behov for å hoppe ut og gjøre andre ting på nettet. Digitale læringsressurser kan også brukes som en belønning, der elevene for eksempel kan få lov til å gjøre oppgaver på nett, etter ferdiggjort arbeidsplan for timen.

Negative konsekvenser ved bruk av data i skolesammenheng fikk vi alle erfare i praksis. Vi fikk problemer med lite strøm, og ut og innlogging på skolens datamaskiner. Dette tok mye unødvendig tid, og man fikk sjelden gjennomført økten som planlagt. En annen negativ side er lærere som gjerne vil variere undervisningen ved bruk av datamaskin, men som ikke har nok kompetanse innen feltet. Fordi utvalget av nettsider er veldig bredt, kan lærerens valg av side få konsekvenser for eleven læringsutbytte. Her kan elevene falle for fristelsen for å gå på andre nettsider som ikke har med skolearbeid å gjøre, da de ikke får noe ut av lærerens opplegg. I tillegg har elevenes digitale bakgrunn mye å si. Ikke alle elever har tilgang til data hjemme, og ligger etter andre elever som er kjent med vår digitale hverdag.

Vi mener at dette prosjektet er en veldig positiv ressurs for allmennlærerstudenter, men alikevel synes vi området burde hatt en større prioritet, da det er begrenset hva en får ut av en uke. Skolene burde holde obligatoriske kurs innen emnet, for å utvide/oppdatere kompetansen blant lærerne. Lærerne burde også holde seg oppdatert selv, og gå igjennom de forskjellige mulighetene man har før en undervisningstime. Dette igjen fordi utvalget av sider på nettet er enormt, og ikke alle gir like godt læringsutbytte.

Linker til digitale læringsressurser: [] - Dette er en generell side om digitale læringsressurser. Det er et hefte utgitt av Uninett, senteret for IKT i undervisningen. //Det tar opp hva digitale læringsressurser er, hva de kan benyttes til, hovrdan de kan benyttes, og hvordan du som skoleeier, skoleleder eller utøvende lærer, vil kunne ha nytte av den.// En flott side med mye grunninformasjon, veiledning og fine praksiseksempler. Det er i tillegg flere ferdige undervisningsopplegg for digitale læringsressurser. [|www.matematikk.org] - Dette er en side hvor man har mange alternativer. Her har læreren mulighet til å velge ut de kompetansemål en er interessert i, også finner siden oppgaver egnet under disse på egnhånd. I tillegg har man mulighet til å velge klassetrinn fra 1. klasse og helt opp til videregående. Oppgavene er varierte, og du har alt fra spill og oppgaver, til alternative undervisningsopplegg og foreldrekurs. [|www.elvetun.net/linkmatte.htm] - Denne siden er hentet fra Elvetun skole, der lærere og elever har anbefalt ulike linker under flere forskjellige matematikksider på nett. Det er systematisk og oversiktlig satt opp linker etter kategorier der du enkelt kan velge hovedområdet du er ute etter. Eneste negative er at det på noen av sidene er vanskelig å velge klassetrinn. @http://www.skolenettet.no/Web/Templates/Pages/Subject.aspx?id=5181&epslanguage=NO - Siden har satt opp siden sin etter klassetrinn og kompetansemål. Den har god oversikt, og i tillegg til oppgaver, har også denne siden forslag til undervisningsopplegg. Mange av linkene kan brukes av elever, men vi synes siden er lagt opp mest for lærere og studenter. [|www.gruble.net/matte/] - Dette er en side som går spesielt på multiplikasjon og divisjon, men har også oppgaver i addisjon og subtraksjon. Her kan elever ta sertifikat innen de forskjellige regneartene, og få nyttig repetisjon. Her velger man vanskelighetsgraden selv, og ikke klassetrinn. Siden er egnet for elever og ikke så mye for lærere. [|www.lokus123.no] - Denne siden følger to utvalgte pensumbøker. dette er Abakus og Matemagisk. Disse bøkene er fint lagt opp for tilpasset opplæring, der oppgavene følger tre fargekoder for vanskelighetsgrad. Siden er oversiktlig, der du kan velge klassetrinn, regneart/spill/oppgaver og vanskelighetsgrad. Siden er mest egnet for elevers utfoldelse, men har også en egen link med informasjon til lærere og foresatte. [] - En side som er knyttet til lærerboken Multi fra Gyldendal forlag. Denne lar deg velge hvilke klassetrinn du vil ha, og hvilke emner du vil ha innenfor klassetrinnene. Sidene har både nettoppgaver for elevene og også ulike verktøy som lærere kan bruke på Smartboard. [|www.lamis.no] - Lamis er forkortelse for "landslaget for matematikk i skolen", og er en organisasjon for alle som underviser matematikk helt fra barnehage til høgskole. De gir kurs, og legger ut undervisningsopplegg/tips i tillegg til at de har laget oppgaver og henviser til andre sider med oppgaver for barn og unge. Dette er en viktig ressurs for mattelærere på alle nivåer. [] - Denne spillside kommer fra den Nederlandske Freudenthal instituut, som har som mål og få matematikk kunnskap opp. Denne side er spesielt regnet på 1. til 7. trinn. Masse god spill som tester matematikk kunnskap og la barna øve på en morsom måte. Freudenthal instituut har også en side for 8. til 10. trinn og videregående skole.

Til slutt har vi lagt til vårt ferdige undervisningsopplegg, dette finner dere ved å trykke på linken under: Undervisningsopplegg Karin, Susanne, Trine og Mathea